CELEX: 62011CN0529
Language: sk
Date: 2011-09-17 00:00:00
Title: Vec C-529/11: Návrh na začatie prejudiciálneho konania, ktorý podal Upper Tribunal (Immigration and Asylum Chamber) London (Spojené kráľovstvo) 17. septembra 2011 — Olaitan Ajoke Alarape, Olukayode Azeez Tijani/Secretary of State for the Home Department

17.12.2011   
            
            
               SK
            
            
               Úradný vestník Európskej únie
            
            
               C 370/19
            
         Návrh na začatie prejudiciálneho konania, ktorý podal Upper Tribunal (Immigration and Asylum Chamber) London (Spojené kráľovstvo) 17. septembra 2011 — Olaitan Ajoke Alarape, Olukayode Azeez Tijani/Secretary of State for the Home Department
   (Vec C-529/11)
   2011/C 370/31
   Jazyk konania: angličtina
   
      Vnútroštátny súd, ktorý podal návrh na začatie prejudiciálneho konania
   
   Upper Tribunal (Immigration and Asylum Chamber) London
   
      Účastníci konania pred vnútroštátnym súdom
   
   
      Dovolatelia: Olaitan Ajoke Alarape, Olukayode Azeez Tijani
   
      Odporca: Secretary of State for the Home Department
   
      Prejudiciálne otázky
   
   
               1.
            
            
               Je potrebné nato, aby bol rodič klasifikovaný ako osoba, ktorá sa o dieťa skutočne stará („primary carer“), a aby tak odvodzoval právo na pobyt od dieťaťa, ktoré dovŕšilo vek 21 rokov a ktoré vykonáva právo na prístup k vzdelaniu podľa článku 12 nariadenia č. 1612/68 [pozri teraz článok 10 nariadenia (EÚ) č. 492/2011 (1)], aby bolo toto dieťa i) závislé na tomto rodičovi; ii) bývalo s týmto rodičom v spoločnej domácnosti; a iii) prijímalo od tohto rodiča citovú podporu?
            
         
               2.
            
            
               Ak za účelom oprávnenia na toto odvodené právo na pobyt nie je potrebné, aby rodič preukázal to, že všetky tri vyššie uvedené okolnosti boli splnené, postačuje preukázať to, že bola splnená iba jedna alebo iba dve z nich?
            
         
               3.
            
            
               Pokiaľ ide o bod ii) uvedený vyššie, ide o bývanie v spoločnej domácnosti so svojím rodičom/rodičmi aj vtedy, ak dospelé dieťa, ktoré je študentom, žije počas obdobia štúdia mimo domova (s výnimkou prázdnin a príležitostných víkendov)?
            
         
               4.
            
            
               Pokiaľ ide o bod iii) uvedený vyššie, je potrebné, aby citová podpora poskytovaná zo strany rodiča mala konkrétnu podobu (t. j. aby bola bezprostredná alebo fyzicky blízka), alebo postačuje, ak ide o bežné citové puto medzi rodičom a dospelým dieťaťom?
            
         
               5.
            
            
               Ak osoba mala právo na pobyt EÚ podľa článku 12 nariadenia č. 1612/68 [pozri teraz článok 10 nariadenia (EÚ) č. 492/2011] nepretržite po dobu dlhšiu ako päť rokov, postačuje to na účely nadobudnutia práva na trvalý pobyt podľa kapitoly IV smernice 2004/38/ES (2) (ďalej len „smernica o občanoch“), ktorá sa týka „práva na trvalý pobyt“, a na účely vydania dokumentu potvrdzujúceho trvalý pobyt podľa článku 19 tej istej smernice?
            
         
      (1)  Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie (Ú. v. EÚ L 141, s. 1).
   
      (2)  Smernica Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS (Ú. v. EÚ L 158, s. 77; Mim. vyd. 05/005, s. 46).